Sommerfesten er en spleisefest, hvor det er en tradisjon at man deler på maten. Store deler av publikum tar med seg mat, som deretter tilberedes i matteltet. Senere settes maten fram, slik at alle kan forsyne seg av hva de vil. Det er gratis å komme inn på Sommerfesten. I stedet for inngangsbillett, kan publikum legge penger på en såkalt spleisekasse. Dermed velger man selv om man vil betale for å komme inn, og også hvor mye man vil betale.